โบยบินไปในยามราตรีกาล ฉันเฝ้าดูแลโลกนี้
ผู้พิทักษ์อย่างเงียบๆ ผู้คุ้มครองดูแล อัศวินแห่งรัติกาล ฉันคือ...
โอเค เอาละ ฉันไม่ใช่มนุษย์ค้างคาว ฉันเป็นแค่ค้างคาวตัวนึง
แต่ที่เหมือนกับมนุษย์ค้างคาวคือ ฉันมักจะถูกเข้าใจผิด
ผู้คนคิดว่าฉันน่ากลัว แปลกประหลาด และเป็นอันตราย
ถ้าเพียงแต่พวกเขารู้เรื่องราวของฉันละก็ ฉันคงได้รับการยกย่องเยี่ยงวีรบุรุษ
เมื่อผู้คนนึกถึงค้างคาว
หลายคนนึกถึงผีดูดเลือด ที่ต้องการดูดเลือดพวกเขา
แต่ความจริงคือ ในค้างคาว 1200 สายพันธุ์
มีเพียง 3 สายพันธุ์ที่เป็นค้างคาวดูดเลือด
ในทั้งสามนี้มีเพียงสายพันธุ์เดียว ที่ชอบเลือดของสัตว์เลี้ยงลูกด้วยนม
และค้างคาวพวกนี้ส่วนใหญ่ก็ดูดเลือดสัตว์
บางทีนั่นยังดูเหมือนไม่ยิ่งใหญ่กระไรนัก
แต่ค้างคาวดูดเลือดอาจเป็น ความช่วยเหลือที่ยิ่งใหญ่ต่อมนุษย์
สารเคมีที่ชื่อว่า เดสโมทีเพลซ ที่พบในน้ำลายของค้างคาวดูดเลือด
ช่วยสลายลิ่มเลือด
และกำลังถูกทดลองใช้ใน ผู้ป่วยเส้นเลือดสมองอุดตัน
ในค้างคาวกว่า 1000 สายพันธุ์ที่เหลือ ประมาณ 70% กินแมลงเป็นอาหาร
ค้างคาวพวกนี้ช่วยควบคุมผีดูดเลือดตัวจริง
คือยุง การกัดที่เลวร้ายของมัน ไม่เพียงน่ารำคาญ
แต่ยังแพร่เชื้อโรค เช่น ไวรัสเวสต์ไนล์
ค้างคาวสีน้ำตาลตัวเล็กๆตัวเดียว สามารถกินแมลงถึง 1000 ตัวทุกชั่วโมง
ฝูงค้างคาวหางปล่อยเม็กซิกัน สามารถกินผีเสื้อกลางคืนหลายตัน
ในค่ำคืนเดียว
ในอเมริกาเพียงที่เดียว
ค้างคาวควบคุมแมลงฟรีๆให้ชาวสวน
เป็นมูลค่าประมาณ 3.7 ล้านดอลล่าร์
ซึ่งเป็นประโยชน์ต่อทุกคน ที่ทานอาหารที่พวกเขาปลูก
ค้างคาวผลไม้หรือที่เรียกว่า ค้างคาวยักษ์ เพราะขนาดที่ใหญ่โตของมัน
มีบทบาทสำคัญในการผสมเกสรของพืช
ด้วยการเดินทางผ่านดอกไม้ ขณะที่มันกินน้ำหวานและผลไม้
ค้างคาวพวกนี้นำเกสรดอกไม้และเมล็ดพันธุ์ ที่ช่วยในการขยายพันธุ์ของพืช
ตัวอย่างเช่น ในเอเชียอาคเนย์
ค้างคาวน้ำหวานถ้ำเป็นผู้ผสมเกสร เพียงชนิดเดียวของทุเรียน
ค้างคาวชนิดอื่นผสมเกสรลูกพีช กล้วย
และต้นอากาเว่ที่ใช้ทำเหล้าเตกิลา
ปราศจากพวกมัน
พืชที่เป็นอาหารของพวกเราหลายชนิดนี้ คงไม่สามารถผลิตผลไม้อร่อยๆที่พวกเราชอบ
ในฐานะวีรบุรุษของระบบนิเวศ ค้างคาวมีอาวุธพิเศษของมันเอง
ค้างคาวเป็นที่มาของแรงบันดาลใจ ในการออกแบบหุ่นยนต์บินได้
และแม้กระทั่งเครื่องบินสอดแนม ที่ประหยัดพลังงาน
เพราะมันเป็นสัตว์เลี้ยงลูกด้วยนมชนิดเดียว ที่สามารถบินได้อย่างทรงพลัง
เอคโคโลเคชั่น เป็นโซนาร์ในสิ่งมีชีวิต ที่ค้างคาวใช้ในการบอกทิศทาง
และหาเหยื่อในความมืด
แม้จะมีความเชื่อผิดๆว่าค้างคาวตาบอด
ในความเป็นจริง ค้างคาวทุกชนิดมองเห็น
หลายชนิดได้พัฒนาให้มีดวงตาใหญ่ ที่เห็นได้ดีในแสงสลัว
หลายคนกลัวการติดเชื้อจากค้างคาว
และเช่นเดียวสัตว์อื่นๆ ค้างคาวสามารถนำโรค เช่น โรคพิษสุนัขบ้า
แต่ทว่าในความเป็นจริง ค้างคาว น้อยกว่า 5% มีเชื้อไวรัส
และนั่นประมาณเท่ากับค่าความเป็นไปได้ ที่จะโยนเหรียญได้ด้านเดียวกัน
ติดต่อกัน 8 ครั้ง
การรับรู้ที่ว่าค้างคาวมักจะเป็นโรค
อาจมาจากความจริงที่ว่าค้างคาวป่วย
อาจแสดงพฤติกรรมผิดปกติ ปรากฏตัวออกมาในช่วงกลางวัน
หรือไม่สามารถบินได้
ซึ่งมักถูกพบโดยผู้คน
ดังนั้นวิธีที่ดีที่จะป้องกันตัวคุณเองก็คือ การป้องกันค้างคาวด้วย
การดูแลให้พวกมันแข็งแรง ปกป้องที่อยู่อาศัยของมัน
และลดความเสี่ยงในการแพร่กระจายเชื้อ
ในอเมริกาเหนือค้างคาวถูกคุกคาม โดยโรคที่น่ากลัว
เรียกว่าโรคจมูกขาว
การติดเชื้อราทำให้ค้างคาวตื่นขึ้น
ขณะจำศีลในช่วงฤดูหนาว
มันไม่สามารถหาอาหารได้และใช้พลังงานไปมาก
และในที่สุดก็อดอยากจนตาย
โรคจมูกขาวนี้ทำให้ค้างคาวมากมาย ตายเกลี้ยงหมดหลายถ้ำ
ด้วยอัตราการตายที่อาจจะมากกว่า 90%
อากาศเปลี่ยนแปลงและการทำลายที่อยู่
ก็เป็นการคุกคามอย่างรุนแรง ต่อประชากรค้างคาวด้วย
ตัวอย่างเช่น ในเดือนมกราคม 2014 คลื่นความร้อนทำสถิติในออสเตรเลีย
ทำให้ค้างคาวกว่า 100,000 ตัว ตายจากการเพลียแดด
คนบางคนต้องการแค่เห็นโลกลุกไหม้
และค้างคาวทั่วโลกก็ถูกคุกคาม โดยการทำลายที่ที่เราเรียกว่า บ้าน
รวมถึง หนองน้ำโกงกาง
ป่าอันเก่าแก่
และแน่นอน ถ้ำค้างคาว
ดังนั้น แม้ฉันจะเป็นวีรบุรุษของเรื่องนี้ ฉันก็ต้องการความปลอดภัย
และตอนนี้คุณรู้เรื่องจริง เกี่ยวกับค้างคาวแล้ว
คุณสามารถเรียนรู้ที่จะปกป้อง สัตว์ที่เป็นเยี่ยงวีรบุรุษเช่นนี้
ติดตั้งกล่องที่ออกแบบสำหรับค้างคาว
หนึ่งในวิธีที่ง่ายที่สุด ที่จะหาที่อยู่ให้ค้างคาว
ไม่สนับสนุนการใช้ยาฆ่าแมลง ที่อาจทำอันตรายค้างคาว
เมื่อเราพยายามให้อาหารด้วยแมลง ที่เราต้องการกำจัดในตอนแรก
หลีกเลี่ยงการไปในถ้ำ ที่คุณอาจรบกวนค้างคาวจำศีล
และทำความสะอาดเสื้อผ้า หลังจากไปเที่ยวถ้ำเสมอ
ถ้าคุณมีค้างคาวที่ไม่ต้องการ อาศัยอยู่ในห้องใต้หลังคาหรือโรงนา
ติดต่อเจ้าหน้าที่ท้องถิ่นเพื่อทำการย้าย พวกเราไปอย่างปลอดภัยและมีมนุษยธรรม
และถ้าคุณบังเอิญเจอค้างคาว อย่าพยายามจับมัน
แต่ให้เรียก หน่วยงานควบคุมสัตว์ แทน
มนุษย์ค้างคาวอาจไม่ต้องการ ให้ใครรู้ว่าเขาคือใคร
แต่วิธีที่ยอดเยี่ยมในการช่วยค้างคาวตัวจริง คือการเรียนรู้เกี่ยวกับมันต่อไป
และเผยแพร่ความจริงที่ว่า พวกมันคือวีรบุรุษตัวจริง
แม้ว่าการทำดีของมันมักจะไม่ถูกมองเห็น